Frank Macfarlane Burnet

Sir Frank Macfarlane Burnet (Traralgon, Victoria, 1899ko irailaren 3a - Port Fairy, Victoria, 1985eko abuztuaren 31) australiar birologoa izan zen, immunologian egindako ekarpenagatik ezaguna. 1960ko Medikuntzako Nobel Saria jaso zuen jasotako immunotolerantziari buruzko iragarpenengatik.

1924an medikuntzan lizentziatu zen Melbourneko Unibertsitatean eta 1928an doktoretza lortu zuen Londresko Unibertsitatean. Mikrobiologiari eta immunologiari buruzko ikerketa egin zuen Melbourneko Walter and Eliza Hall Institute of Medical Research-en. Institutua zuzendu zuen 1944 eta 1965 artean. 1965etik 1978an erretiroa hartu zuen arte Melbourneko Unibertsitatean lan egin zuen.

Q sukarraren eta psitakosiaren eragileak aurkitu zituen. Gripearen birusa detektatzeko metodoak sortu zituen eta mixomatosiak gizakiak ez dituela kutsatzen frogatu zuen. Hautespen klonalaren teoria ere garatu zuen.

1960an Medikuntzako Nobel Saria jaso zuen Peter Brian Medawarrekin

Kategoria:Victoriarrak
Kategoria:Birologoak
Kategoria:Australiako medikuak
Kategoria:Medikuntzako Nobel Saridunak
Kategoria:Copley Domina
Kategoria:Royal Domina
Kategoria: Britainiar Inperioko Ordena
Kategoria:Royal Societyko kideak
Kategoria:Londresko Unibertsitateko ikasleak